**Csongrád Városi Önkormányzat Képviselő-testületének**

**…./2022. (…….) önkormányzati rendelete**

**Csongrád Város Helyi Építési Szabályzata és Szabályozási Terve jóváhagyásáról szóló (HÉSZ) 25/2005. (VIII.29.) Ökt. rendeletének módosításáról**

Csongrád Városi Önkormányzat Képviselő-testülete az Alaptörvény 32. cikk (1) a) pontjában meghatározott eredeti jogalkotói hatáskörében, az épített környezet alakításáról és védelméről szóló 1997. évi LXXVIII. törvény 62. § (6) bekezdésének 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 28. § (1) bekezdésben biztosított véleményezési jogkörében eljáró államigazgatási szervek, valamint a partnerek véleményének kikérésével és a partnerségi egyeztetés szabályainak megfelelően a következőket rendeli el:

**1. § Csongrád Város Helyi Építési Szabályzatáról szóló 25/2005. (VIII. 29.) önkormányzati rendelet (a továbbiakban: rendelet) 22. § (4) bekezdésében szereplő táblázat az alábbi Vt-13 jelű építési övezettel és vonatkozó paramétereivel egészül ki:**

|  |  |  |  |  |  |  |
| --- | --- | --- | --- | --- | --- | --- |
| **AZ ÉPÍTÉSI TELEK** | | | | | | **AZ ÉPÜLETEK** |
| **övezeti jele** | **Beépítés módja** | **Legnagyobb beépítettsége**  **%** | **legkisebb kialakítható területe m2** | **Minimális zöldfelületi**  **aránya %** | **max. szintter.**  **mutató** | **legnagyobb építménymagassága (m)** |
| Vt-13 | SZ | 30 | 1500 | 50 | 0,9 | 7,5 |

**2. § (1) A rendelet 23. § (4) bekezdésében szereplő táblázat az alábbi Vk-5 jelű építési övezettel és vonatkozó paramétereivel egészül ki:**

|  |  |  |  |  |  |  |
| --- | --- | --- | --- | --- | --- | --- |
| **AZ ÉPÍTÉSI TELEK** | | | | | | **AZ ÉPÜLETEK** |
| **övezeti jele** | **Beépítés módja** | **Legnagyobb beépítettsége**  **%** | **legkisebb kialakítható területe m2** | **Minimális zöldfelületi**  **aránya %** | **max. szintter.**  **mutató** | **legnagyobb építménymagassága (m)** |
| Vk-5 | SZ | 60 | 2000 | 20 | 1,2 | 6,5 |

**(2) A rendelet 23. §-a a következő (10) és (11) bekezdésekkel egészül ki:**

*„(10) A Vk-5 építési övezet területén az előkerti építési határvonal a telek közterületi homlokvonala.*

*(11) A Vk-5 építési övezet építményeihez szükséges gépjármű parkoló helyek a helyi parkolási rendelet előírásai szerint megválthatók és azok a közterületen megépíthetők a meglévő fák megtartásával, és az összefüggő zöldfelület/zöldsáv figyelembevételével. A parkolóhely létesítését legalább 4 db várakozó hely után egy db nagy lombkoronát növelő fa telepítésével kell megoldani, mely fásításba beszámítható a meglévő faállomány.”*

**3. § (1) A rendelet 45. § (6) bekezdés a) pontjában található „*valamint az OTÉK előírásai együttes érvényesítésével*” kifejezés helyébe a „*figyelembevételével*” kifejezés lép.**

**4. § (1)** **A rendelet SZT-18 jelű belterületi szabályozási tervlapja az 1.1 és 1.2 mellékleten jelölt tervezési terület normatartalmával módosul.**

**(2)** E rendelet a kihirdetését követő napon lép hatályba és a hatályba lépését követő napon hatályát veszti.


**Bedő Tamás s.k. Dr. Juhász László s.k.**

polgármester jegyző




**1. melléklet a …/2022. (………) önkormányzati rendelethez:**

Tervezési terület:

* 1. **4425/1 és 4425/2 hrsz-ú telken a minimális építménymagasság módosítása**



* 1. **A Vég utcáról nyíló 1551/1 hrsz-ú ingatlanra vonatkozó építési paraméterek, előírások módosítása**

**JELMAGYARÁZAT:**